Shalom!
Vaatate saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Jääge pooleks tunniks meiega,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Kas tahad olla võimsalt Jumala poolt kasutatud?
Kui nii, pead ka langetama õigeid otuseid.
See tähendab täita oma süda piibellike printsiipidega,
neid mitte vaid teades, aga neile ka pühendudes,
nii et need saaks muuta su elu.
Meil on hetkel pooleli Taanieli raamatu 1. ptk.'i uurimine,
kus oleme näinud Taanieli tegemas just seda sama.
Ta otsustas oma südames,
et ta ei püüa päästa oma nahka inimlikke võtteid kasutades,
vaid jääda ustavaks Jumalale keskkonnas, mis polnud seda mitte.
Mida ma selle all silmas pean?
Taaniel pärines Juuda soost, aga tol hetkel ta polnud Juudamaal.
Ta oli harjunud ülistama templis Jumalat,
aga seal kohas polnud templit.
Kõik, mida Taaniel Iisraeli juures pühaks pidas,
ülistades Jeruusalemmas, templis Jumalat -
seda kõike polnud enam ta uues olukorras.
Kõik oli ära võetud ja ta viibis võõral maal
ja olukorras, mis oli kaugel Jumala kummardamisest.
Paljud inimesed mõtlevad järgmist:
"No siis peakski Roomas käituma nii nagu roomlased käituvad."
Ja see on ka see, mida enamus Juuda rahvast tegi.
Nad kohandusid ja hakkasid elama nõnda nagu Paabeli rahvas.
Nad võtsid oma olukorrast parima.
Nad otsustasid kohaneda ja sulanduda Paabeli keskkonda.
Kuid me näeme, kuidas Taaniel
ja ka ta kolm sõpra, kellest eelmine kord lugesime -
Hananja, Miisael ja Asarja.
Kõik need kolm + Taaniel otsustasid jääda truuks Jumalale.
Nad mõistsid, et mitte välised asjad ei kinnita Jumala olemasolu,
vaid maailma enda olemasolu kinnitab Jumala reaalsust.
Kes Jumal on?
Kogu maailma Looja.
Ja kuniks maailm püsib, püsib ka kinnitus Jumala olemasolust.
Ja kui Jumal on olemas, peaksime olema Talle truud.
Nii et Taaniel otsustas,
et ta ei rüveta end oma südames kuninga delikatessidega -
tema toidu- ja jookidega.
Nii esitas ta ka palve selle teemaga seoses,
mistõttu avagem oma Piiblid ja vaadakem Taanieli 1:9.
Peale seda siis, kui Taaniel oli palunud kuninga ülemteenrilt,
et ta ei peaks end rüvetama kuninga söögi- ja joogiga,
on Taanieli 1:9 öeldud: "Ja Jumal laskis"
Taanieli pühendumine piibellikule tõele
tingis selle, et Jumal liikus ta elus.
Osad küsiks nüüd: "Kas Taaniel manipuleeris Jumalaga?
Kas me saame panna Jumalat midagi tegema?"
Kohe kindlasti mitte, sest Jumal on Kõikväeline.
Kuid me saame omandada ühe väga olulise vaimuliku tõe.
Jumal on kehtestanud nii maised kui vaimsed seadused.
Räägime hetkeks vaimulikest seadustest.
Jumal ütleb: "See on see viis, kuidas ma reageerin.
Kui teed A'd, on tulemuseks B.
Kuid teed C'd, on tulemuseks D."
Nii pole küsimus selles, et me paneme Jumalat midagi tegema
vaid Jumal ise on seadnud ühe korra.
Ta on kehtestanud seadused, mis toimivad.
Nii et kui me otsustame mitte rüvetada endid
ja mitte samastuda maailmaga, võtmata omaks selle loomust,
vaid võttes omaks hoopis Jumala loomuse,
siis Jumal saab ka liikuma me elus.
Mida Taanieli 1:9 ütleb?
"Ja Jumal laskis Taanielil leida heldust"
Siin on kasutatud heebreakeelset sõna "heset",
mis tavaliselt tähendab: heldust, armu, armulikkust.
Kuid samas on see ka hea salm,
mille kaudu õppida rohkem armu eesmärgi kohta.
Arm pole vaid me päästmiseks, kuigi see ka päästab,
aga armu juures on veel üks täiendav nüanss.
Piibliõpetlaste sõnul on sõna "hesed" lepinguline sõna.
Mida see tähendab?
Seda, et Jumal pole millekski kohustatud
ega pea andma meile armu.
Arm on miski, mida me pole ära teeninud.
Kui me aga alistume Jumalale
ja rakendame oma elus piibellikke tõdesid,
hakkab ka Jumal liikuma ning osutab meile armu.
Millisest armust ma räägin?
Lepingulise loomuga armust.
Antud kontekstis on arm miski, mida Jumal osutab,
et Tema lepingulised eesmärgid ja asjad, mida Ta tahab tuua me ellu -
Tema tõotused, tahe ja õnnistused,
et need saaks reaalsuseks me elus.
Nii liikus Jumal ka Taanieli olukorras,
et Tema tahe sünniks Taanieli elus ja elu kaudu.
Kuid Jumal ei osutanud vaid armu, aga ka heldust,
mis teisisõnu räägib soosingust.
Taaniel leidis armu ülemteenri silmis.
Jumal liikus, aga selle tulemust polnud veel kellelegi näha.
Taanieli 1:10 tuleb see aga esile.
"Aga ülemteener ütles Taanielile: Ma kardan, et kui mu isand"
Kes oli ta isandaks?
Kindlasti mitte Iisraeli Jumal, vaid kuningas.
Ma kardan, et kui mu isand kuningas,
kes on määranud teie roa ja joogi"
Ehk siis ülemteener tunnistas, et ta kardab Nebukadnetsarit,
kes oli andnud talle korralduse, mida meestele süüa-juua anda.
"Sa aga ütled mulle, et sa ei taha seda süüa ja juua!"
Ülemteener ütles, et kui kuningas
"näeb teie palged olevat viletsama välimusega
kui teistel teieealistel noortel meestel,
viib see mu pea hädaohtu kuninga ees.”
Ehk teisisõnu - tal polnud loogiline täita Taanieli soovi.
"Miks ma peaks tahtma olla kuningale sõnakuulmatu?
Pealegi, kui ta näeb, et te ei näe välja nagu kõik teised
ja hakkab küsima selle kohta,
pean talle ütlema,
et te ei söönud sama toitu nagu teised.
Ehk teisisõnu pean talle ütlema, et ma ei kuulanud ta sõna
ja kaotan selle tulemusena oma pea."
Taanieli 1:11: "Siis ütles Taaniel ülevaatajale"
Kaasaja heebrea keeles
tähendab "ülevaataja" ettekandjat või kelnerit.
Siin tekstis aga siis ülevaatajat.
"Siis ütles Taaniel ülevaatajale,
kelle ülemteener oli määranud
Taanielile, Hananjale, Miisaelile ja Asarjale:
Tee ometi oma sulastega kümme päeva katset,
et meile antakse süüa taimetoitu ja juua vett!
Siis võrreldagu sinu juuresolekul meie välimust
ja nende noorte meeste välimust, kes söövad kuninglikku rooga,
ja selle järel talita oma sulastega, nagu sa heaks arvad!”
Ehk siis Taaniel tegi ettepaneku teha 10-päevane eksperiment.
"Las kõik teised süüa-juua seda, mida kuningas on käskinud,
aga meie - sh Hananja, Miisael ja Asarja,
las meie süüa vaid puu- ja juurvilju ning juua vett.
Lase meil süüa vaid asju, mis on kasvanud maa seemnest
ja seejärel võrdle meid teistega."
"...selle järel talita oma sulastega, nagu sa heaks arvad!”
14. salmis sünnib aga ime.
Miks pidanuks ülevaataja riskima?
Aga ta ometi riskis.
Taanieli 1:14: "Ja ta kuulas neid selles asjas
ning katsetas nendega kümme päeva.
Aga kümne päeva pärast näis nende välimus ilusam ja ihu priskem
kui ühelgi neist noortest meestest, kes sõid kuninglikku rooga."
Me näeme siin Taanieli ja ta kolme sõpra,
kes mängivad hiljem väga olulist rolli.
Me näeme, et nad tegid midagi.
Aga mida?
Nad austasid Jumala Sõna.
Nad pidasid kinni toitumisreeglitest.
Paljud teist on kuulnud terminit "koššer".
Selleks, et mitte süüa midagi, mis läheb vastuollu Jumala Sõnaga,
sõid nad ainuüksi puu- ja juurvilju ning jõid ainult vett.
Sest nad ei tahtnud minna Jumala Sõna vastu.
Ma ei tea miks,
aga koššer on paljude jaoks tõeliseks takistuseks.
Nad arvavad, et see pole kuidagi ajakohane.
Samas aga ütleb Piibel,
et Jeesus on see sama eile, täna ja igavesti.
Kuna ma usun Jeesuse jumalikkusesse,
siis ma ei usu, et Isa Jumal muutuks.
Ei ole sellist asja
nagu Vana Testamendi Jumal ja uue Testamendi Jumal.
On vaid üks Jumal.
Jah, me ei ela enam täna käsuseaduse all,
aga samas on siiski oluline mõista koššerit ehk toitumisalaseid seadusi,
sest need õpetavad meile midagi.
Seda, et Jumal otsustab kõige üle.
Mäletate Eevat Eedeni aiast?
Ta vaatas vilja, mida Jumal oli keelanud süüa.
Kuid Eeva vaatas seda ja nägi, et see on söögiks hea.
Seda ta enda, mitte Jumala arvates.
Mille aga see ta ellu kaasa tõi?
Surma.
Seega, mida koššeri seadused meile õpetavad, on see,
et Jumal on juhtpositsioonil.
Tema Sõna on see, mida me järgime.
Seetõttu ka, igakord, kui me midagi sööme,
peaksime küsima endalt: on see lubatud või keelatud?
Milleks?
Rumal inimene arvab,
et toitumisalased seadused kätkesid endas füüsilist eesmärki.
Jah, neil võib olla mingeid füüsilisi hüvesid,
aga võib-olla ka mitte.
Piibellikust vaatenurgast aga
õpetavad need toitumisalased seadused meile midagi
ja selleks on alistumine.
Millegi täitmine, mida Jumal on käskinud meil teha.
See õpetab meile distsipliini
ja seda mitte ainuüksi toitumise vallas, aga kõigega seoses.
Kas mõni tegu, mida tahan teha või sõna, mida tahan öelda -
on see lubatud või lubamatu Jumala silmis?
See õpetab meile distsipliini.
Me meelest võib see olla tühine, aga sel on tohutu mõju.
Võime mõelda: "See on kõigest Vana Testament."
Muide, "Vana Testament" on inimeste poolt väljamõeldud sõna.
Ma näen Piiblit vaadates nii Vana kui Uut Testamenti
ja ma näen selles Jumala Sõna - Pühakirja.
Seetõttu on väga rumal väita: "See on kõigest Vana Testament
ja sel pole mingit mõtet ega ajakohasust minu elu jaoks."
Absoluutselt on!
Me õpime siit ühe olulise printsiibi -
tee seda, mis on Jumala sõnul lubatav
ja hoia eemale asjadest, mis pole Jumala sõnul lubatud.
Seda tehes esitame Jumalale kutse sekkuda me ellu
ja see on see, mida siin ka näeme.
Sest Jumal liikus Taanieli elus.
Vaatame veelkord Taanieli 1:15:
"Aga kümne päeva pärast
näis nende välimus ilusam ja ihu priskem
kui ühelgi neist noortest meestest, kes sõid kuninglikku rooga.
Siis ülevaataja võttis nende roa ja nende joodava veini ära
ja andis neile taimetoitu.
Ja Jumal andis neile neljale noorele mehele
igasuguses kirjas ja teaduses tarkust ja taipu,
Taaniel mõistis aga igasuguseid nägemusi ja unenägusid."
Vaadake, mida Jumal tegi neile noortele meestele,
kes ei rüvetanud end keelatud toiduga.
Mida Ta tegi?
Ta liikus üleloomulikult nende elus,
et varustada neid kõigega, mida nad vajasid,
et olla kasulikud Jumalale.
See peaks olema ka meie kõige suurem igatsus.
"Jumal, tahan olla kasulik Su jaoks ja kogeda edu."
Edu või edukus ei puuduta alati su pangaarvet
või seda, kui suur kodu või kallis auto sul on.
Edukus tähendab täita Jumala tahet oma elus.
See on see, mis tähendab olla edukas.
Jumal liikus nende elus tänu nende pühendumisele Talle
asjades, mis me meelest näivad tühised
nagu toit, mida nad sõid.
Siinkohal tasub meeles pidada,
et nad sõid 10 päeva vaid puu- ja juurvilju
ja jõid ainuüksi vett.
See aga pani aluse 3-aastasele
puu- ja köögiviljade söömisele ja vee joomisele.
3-aastasele!
Kõige selle lõpus nägid nad aga teistsugused välja.
Nad nägid paremad ja tervemad välja,
mistõttu võib-olla on koššer siiski ka me füüsilise olukorraga seotud.
Kuid siin rõhutatakse nende vaimulikku olukorda.
Taanieli 1:17: "Ja Jumal andis neile neljale noorele mehele
igasuguses kirjas ja teaduses tarkust ja taipu,
Taaniel mõistis aga igasuguseid nägemusi ja unenägusid.
Ja kui need aastad olid möödunud,
mille järel kuningas oli käskinud nad enese ette tuua,
viis ülemteener nad Nebukadnetsari ette.
Ja kuningas rääkis nendega,
ja nende kõigi hulgast ei leidunud
Taanieli, Hananja, Miisaeli ja Asarja sarnast,
nõnda tulid nad kuninga teenistusse."
Ehk siis, nad ei teeninud kuningat
vaid varasemalt kokkulepitud punktide põhiselt,
vaid nad toodi kuningale kõige lähemale.
St et neist said tema nõuandjad - mehed, keda ta usaldas
ja neile anti kõrgem positsioon.
Jah, tolle maailma keskel, aga Jumala eesmärkide täitmiseks.
Las ma küsida su käest -
kas sa oled valmis võõrutama end
selle maailma kõige parematest ja "maitsvamatest" asjadest,
et mitte rüvetada end nendega Jumala ees?
Need neli meest olid valmis seda tegema.
Me ei näe ainuüksi nende nimesid,
aga Taanieli 1:17 mainitakse ka, et neid oli kokku neli.
Number 4 on globaalne number.
Meil pole täna aega sellest pikemalt rääkida,
aga tavaliselt, kui mainitakse "nelja" -
näiteks: "Ilmamaa neli tuult",
siis "neli" räägib alati maailmast.
Nii näeme, kuidas need neli meest
saavad oma olemuse ja tegevuse kaudu
omama globaalset mõju.
Kuigi me veel alles hakkame uurima, mida need neli meest tegid,
mis on ka eeskujuks meile.
Taanieli 1:20: "Ja kõigis teaduse ja tarkuse asjus,
milles kuningas neid küsitles,
leidis ta nad olevat kümme korda üle kõigist"
Mitte vaid teistest noortest meestest, kellega nad võistlesid,
aga ka "ennustajaist"
Ennustajatest räägitakse päris palju 2 Moosese raamatus.
Tegu oli vaarao tarkade ehk ettekuulutajatega,
kellel oli üleloomulik vägi.
Kuningas aga leidis need neli meest olevat "kümme korda üle
kõigist ennustajaist ja nõidadest, kes olid kogu ta kuningriigis.
Ja Taaniel jäi sinna kuningas Koorese esimese aastani."
Mis selles nii olulist on?
Koorese esimene valitsusaasta oli aeg,
kus Paabeli vangipõlv jõudis lõpule.
St et Taaniel oli kuninga kõrval juhtival kohal,
omades seal sama mõjujõudu
nagu kunagi Joosep vaarao juures Egiptuses.
Taaniel oli sarnases positsioonis, juhtides Nebukadnetsari eest kõike.
Nebukadnetsar usaldas teda
ja nii sai Taaniel tänu oma positsioonile
mõjutada ka teisi.
Teisi, kes toodi sinna Juudamaalt, kuid kes polnud selliselt pühendnud.
Nii et Jumal kasutas Taanieli võimsatel viisidel.
Küsimus.
Kas sa tahaks ka olla kasutatud võimsatel viisidel?
Kas tahad, et Jumal paneks su sinna, kus Ta tahab, et oleksid?
Et sa ei täidaks mitte oma tahet ja oma isekaid soove,
vaid elaksid Jumalariigi eesmärkide nimel.
Tänapäeval on üsna haruldane, et inimesed seda tahaks ja igatseks.
Miks ma seda väidan?
Seda tänu kõigele valeõpetusele, mida tänapäeval õpetatakse.
Nii levib ka õitsengu-evangeelium ja õpetus sellest,
et Jumal on olemas vaid selleks, et täita me südameigatsusi.
Milline petlik mõte!
Jumal ei taha mitte täita sinu südameigatsusi,
vaid Ta tahab anda sulle uue südame.
Ta tahab võtta kõik su igatsused, unistused ja eesmärgid
ja lüüa need ristile risti.
Miks nii?
Sest Jumalal on midagi paremat su jaoks.
Kui Jumal räägib oma Sõnas su südameigatsuste täitmisest,
siis tead, mida see tähendab?
Seda, et Jumal täidab su südame oma igatsustega.
Kas pole mitte võrratu lause?
Kuulsin kord üht pastorit Texases õpetamas sellest
ja tal oli igati õigus.
Ta nimi oli Robert Morris ja see oli üks võimas ilmutus.
Et kui me seame oma asjad korda Jumala ees,
täidab Ta ka me südame õigete igatsustega.
Ja siis läheb elu huvitavaks.
Siis saame ka osa Jumala väest ja Püha Vaimu võidmisest.
Seda selleks, et olla kasutatud Jumala poolt.
Nii näeme ka edaspidi Taanieli raamatus,
kuidas Jumal kasutas neid mehi, et viia edasi oma pärandit.
Mida see tähendab?
St eesmärkide ja plaanide edasi kandmist,
mida näeme juba Aabrahami ajas,
et need võiks saada reaalsuseks selles maailmas.
Taaskord - kirjeldab see ka sind?
Oled sa kirglik, pühendunud ja huvitatud Jumala asjadest?
Kui oled, saad ka Püha Vaimu juhtimise all
oma elu läbi katsuda,
et kõik, mis pole Talle vähegi meelepärane
ja mis ei teeni Tema eesmärke,
saaks Jumala väes ja abiga kõrvaldatud su elust.
Need neli meest otsustasid,
et vaatamata uuele maale elama asumisele
ei muuda nad oma eluviisi.
Nad tahtsid elada Jumala kuningriigi
ehk tolle aja kontekstis Juuda tõe ja seaduste järgi,
et demonstreerida seda kõike neid ümbritsevatele inimestele.
Nii näeme ka Taanieli 1. peatüki lõpus,
et kuna nad olid ustavad Jumalale,
elades Jumalale meelepärast ja kiiduväärt elu,
siis tänu sellele hakkas ka Jumal liikuma nende elus.
Kuna nad otsustasid mitte rüvetada end,
osutas Jumal neile ka armu, heldust, soosingut, tarkust, arusaamist
ja üleloomulikke võimeid.
Teised aga märkasid
neid Jumala poolt antud õnnistusi ja võimeid.
See on väga lihtne, kuhu selle raamatuga tüürime.
Nebukadnetsar pidi õppima midagi Jumala kohta.
Nebukadnetsar oli uhke ja võimas, arvates, et tal on võim kõige üle
ja mida iganes ta ütleb, nii on.
Tal puudus õige arusaam tõelisest ja elavast Jumalast.
Ta ei elanud alistunud elu Jumalale.
Ta ei kuulanud Jumalat ega otsinud Ta ilmutusi.
Ta arvas, et kõik tema öeldu ongi ilmutus.
Mis aga juhtus?
Siin on üks printsiip.
Jumal muutis neid nelja meest.
Miks?
Et nad võiks muuta Nebukadnetsarit.
Või õigemini -
et Jumal saaks nende kaudu muuta Nebukadnetsarit.
See on miski, mida Jumal tahab teha igaühe meie elus.
Me peaks olema rahvas, kes palub: "Jumal, muuda mind,
et saaksid kasutada mind muutmaks teiste südameid.
Et saaksid tõmmata teisi enese ligi
ja ka neist saaks kasulikud astjad Sinu eesmärkide jaoks."
Las ma lõpetada järgnevaga.
Kui sellest saab sinu palve ja sinu elu reaalsus,
siis tead, mis juhtub?
Asjad muutuvad hoopis teistsuguseks.
Sa saad nägema asju hoopis teisest vaatenurgast
ja sõltuma kõigest hoopis teisiti.
Sa ei karda ega muretse enam, vaid sa liigud Püha Vaimu võidmises
olles täiesti kindel, et oled koos Jumalaga
ja et Tema tõde ning võit tulevad esile su elu kaudu.
Olge õnnistatud ja näeme taas!
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas